สวัสดีครับ ผมได้รับวัคซีนไฟเซอร์เข็มสองแล้วหลังฉีด1วัน มีอาการเจ็บหน้าอก แน่นหน้าอกแต่ไม่มีอาการอื่นร่วมด้วย ควรไปพบแพทย์ไหมครับ
สวัสดีค่ะการไปรับวัคซีนป้องกันโรคโควิด 19 นั้นมีความสำคัญ โดยการฉีดวัคซีนจะช่วยสร้างการตอบสนองของภูมิคุ้มกันในร่างกาย ช่วยป้องกันการติดเชื้อ ลดความรุนแรงของอาการหรือการเกิดภาวะแทรกซ้อนหากเกิดการติดเชื้อขึ้นหลังการรับวัคซีน อาจจะมีอาการที่เป็นผลข้างเคียงที่เกิดขึ้นได้เช่น ไข้ต่ำๆ ปวดเมื่อยบริเวณที่ฉีด หรือปวดเมื่อยตามตัว ซึ่งเกิดได้ประมาณ 1-3 วันแรกหลังฉีด หลังจากนั้นอาการจะค่อยๆดีขึ้นได้เองอาการเจ็บแน่นหน้าอกดังกล่าวมา อาจจะเกี่ยวหรือไม่เกี่ยวกับวัคซีนก็ได้ คืออาจจะกังวลเรื่องผลข้างเคียงเช่นเยื่อหุ้มหัวใจอักเสบ ซึ่งพบได้น้อย และถ้าเป็น อาการมักจะชัดเจน เช่นเจ็บแน่นหน้าอกมากๆ หายใจเข้าออกแล้วเจ็บ บางรายอาจมีหอบเหนื่อยร่วมด้วยถ้าตอนนี้ยังเจ็บน้อยๆพอทนได้ อาจสังเกตอาการ พักการใช้งาน กินยาแก้ปวด แต่ถ้าอาการไม่ทุเลาลงเลย ก็ควรไปพบแพทย์